ROIHUVUORI-SEURAN SYYSKUUN ASUKASILTA
tiistaina 28.9.2010 klo 18
STADIN AIKAPANKKI
Kyläkahvila Peukaloisessa, kirjaston alakerrassa
(Roihuvuorentie 2)
Tule suunnittelemaan aikapankki-toimintaa Kaakkois-Helsinkiin!
Stadin Aikapankki on tarkoitettu kaikille, jotka haluavat tarjota omaa aikaansa ja apuansa ja samalla saada apua omaan arkeen. Aikapankissa jaetaan taitoja niin, että esimerkiksi ompelusta pitävä henkilö tarjoaa korjausompelua muille jäsenille ja saa itselleen apua esimerkiksi lastenhoidossa tai juhlien järjestämisessä. Stadin Aikapankin verkkotorilta voit jo löytää esimerkiksi muuttoapua, puutarha-apua, käännösapua, hiustenleikkuuta tai laina-auton. Aikapankissa mahdollisuudet ovat rajattomat!
Aikapankki ei tunne euroja vaan valuuttana on tovi. Koska Aikapankin periaatteena on, että kaikkien aika, työ ja avun tarve ovat yhtä arvokkaita, vastaa 1 tovi kaikissa tilanteissa yhtä työtuntia.
http://stadinaikapankki.wordpress.com / Facebook: Stadin Aikapankki